Dagtilbuds-, Skole- og Familieudvalget (DSFU) — 2024-10-08

Punkt 1: Godkendelse af dagsorden - DSFU møde 8.10.24
Sagsnummer: 23/24455
Beslutning: Godkendt. Fraværende: Signe Haahr Lindegaard (Ø)

Punkt 2: Godkendelse af anlægsbevilling til mindre ombygninger i forbindelse med oprettelse af specialklassetilbud på Voel Skole og Tollundskolen samt til kapacitetsudvidelse af inklusionscentret på Thorning Skole
Sagsnummer: 24/25971
Resumé: Silkeborg Kommune står over for et stigende behov for specialklassepladser. For at imødekomme dette behov forventes det, at Dagtilbuds-, Skole- og Familieudvalget 21. oktober 2024 behandler sag om oprettelse specialklassetilbud på Voel Skole og Tollundskolen. Der planlægges sideløbende med en kapacitetsudvidelse af inklusionscentret på Thorning Skole. Der ansøges derfor om en anlægsbevilling til mindre ombygninger og inventar på de tre skoler. Igangsættelse af anlægsarbejdet på de tre skoler er under forudsætning af byrådets godkendelse af oprettelsen af de ekstra specialklassepladser.
Indstilling: Koncerndirektør Peter Sinding Poulsen indstiller til byrådet, at der godkendes en anlægsbevilling på 10 mio. kr. til mindre ombygninger og inventar i forbindelse med oprettelse af ekstra specialklassepladser på Voel Skole, Thorning Skole og Tollundskolen på bevilling 41 skoler i 2024, når der gives en tillægsbevilling på 10,0 mio. kr. i 2024 puljen til kapacitet på skoleområdet på bevilling 41 skoler nedsættes med 10 mio. i 2025
Beslutning: Indstillingen anbefales. Fraværende: Signe Haahr Lindegaard (Ø)

Punkt 3: Godkendelse af forhøjelse af anlægsbevilling til omdisponering og udvidelse af Dybkær Specialskole
Sagsnummer: 23/17263
Resumé: Byrådet godkendte 28. maj 2024 en plan for omdisponering og udvidelse af Dybkær Specialskole samt en anlægsbevilling til projektet på 1,5 mio. kr. grundet kapacitetsudfordringer. Omdisponeringen og udvidelsen har nu fundet sted, og der er foretaget en ny vurdering af skolen. Vurderingen viser, at der er behov for etablering af hygiejnerum, tekøkken, hegn, loftslifte, samt at der er opstået uforudsete udgifter til VVS, ventilation og el. Der søges derfor om en forhøjelse af anlægsbevillingen på 1,9 mio. kr.
Indstilling: Koncerndirektør Peter Sinding Poulsen indstiller til byrådet, at forhøjelse af anlægsbevilling godkendes med 1,9 mio. kr. fra 1,5 mio. kr. til 3,4 mio. kr. til omdisponering og udvidelse af Dybkær Specialskole på bevilling 41 Skoler i 2024, når der gives en tillægsbevilling på 1,9 mio. kr. i 2024 puljen til kapacitet på skoleområdet på bevilling 41 Skoler nedsættes med 1,9 mio. kr. i 2025.
Beslutning: Indstillingen anbefales. Fraværende: Signe Haahr Lindegaard (Ø)

Punkt 4: Godkendelse af forhøjelse af anlægsbevilling til kapacitetsudvidelse af Gjessøs Børn
Sagsnummer: 24/10711
Resumé: Byrådet godkendte 26. september 2023 en projekteringsbevilling på 1,500 mio. kr. til igangsættelse af projektering af udvidelse af dagtilbudspladser i Gjessø. Baggrunden herfor er kapacitetsudfordringer i pasningsdistriktet og deraf behov for at kunne udvide børnehuset med to fleksible grupperum. Anlægsbudgettet til projektet er 11,350 mio. kr. På baggrund af projekteringen kan det konkluderes, at der er behov for en budgetmæssig udvidelse til at kunne gennemføre projektet. Da anbefalingen til en udvidelse er en helhedsorienteret og fleksibel løsning, der også rækker ind i skoledelen, forslås en fælles finansiering mellem bevilling 43 Dagpleje og daginstitutioner og bevilling 41 Skoler.
Indstilling: Børne- og Familiechef Jette Stencel og koncerndirektør Peter Sinding Poulsen indstiller til byrådet, at forhøjelse af anlægsbevilling på 14,950 mio. kr. fra 1,500 mio. kr. til 16,450 mio. kr. til kapacitetsudvidelse af Gjessøs Børn godkendes, når der frigives rådighedsbeløb 2,500 mio. kr. i 2024 og 7,350 mio. kr. i 2025 der gives tillægsbevilling på 1,680 mio. kr. i 2024 og 3,420 mio. kr. i 2025 anlægsbevilling på bevilling 43 Dagpleje og daginstitutioner til ”Sejs, udvidelse af pladser” sænkes med 1,600 mio. kr. i 2025 anlægsbevilling på bevilling 43 Dagpleje og daginstitutioner til ”Fleksibel udvidelse af kapacitet” sænkes med 0,500 mio. kr. i 2024 anlægsbevilling på bevilling 43 Dagpleje og daginstitutioner til ”Fårvang, udvidelse af pladser og etablering af legestue” sænkes med 1,180 mio. kr. i 2024 anlægsbudgettet til ”Kapacitetspulje til udvidelser i 2025” på bevilling 41 Skoler sænkes med 1,820 mio. kr. i 2025
Beslutning: Indstillingen anbefales. Fraværende: Signe Haahr Lindegaard (Ø)

Punkt 5: Drøftelse om brug af nyt produktionskøkken på Dybkærskolen
Sagsnummer: 24/24601
Resumé: På den nye Dybkærskolen er der etableret et stort produktionskøkken. Skolen har på nuværende tidspunkt ikke midler til at ansætte medarbejdere til at drifte køkkenet i henhold til den oprindelige vision. Dagtilbuds-, Skole- og Familieudvalget drøfter visionen for køkkenet og mulighederne for brug af dette.
Indstilling: Koncerndirektør Peter Sinding Poulsen indstiller til Dagtilbuds-, Skole- og Familieudvalget, at visionen for produktionskøkkenet på Dybkærskolen og mulighed for ressourcer til driften drøftes at skolens arbejde med at etablere en madordning som alternativ tages til efterretning
Beslutning: Sagen drøftet og taget til efterretning. Der skal arbejdes videre med en forpagtningsløsning. Fraværende: Signe Haahr Lindegaard (Ø)

Punkt 6: Orientering om kapacitetsudvikling af Dybkær Specialskole
Sagsnummer: 24/23639
Resumé: Dybkær Specialskole får brug for højere kapacitet på kort og langt sigt. Skolens ledelse, Skoleafdelingen og Ejendomme arbejder sammen om en løsning, der kan sikre kapaciteten på skolen for mindst tre år. Sideløbende pågår arbejdet med, hvordan skolen skal udvikles på langt sigt.
Indstilling: Koncerndirektør Peter Sinding Poulsen indstiller til Dagtilbuds-, Skole- og Familieudvalget, at orienteringen tages til efterretning.
Beslutning: Taget til efterretning. Fraværende: Signe Haahr Lindegaard (Ø)

Punkt 7: Drøftelse af fælles feriepasning og arbejde med en mål- og indholdsbeskrivelse for SFO og klub
Sagsnummer: 08/5534
Resumé: Silkeborg Kommune tilbyder fælles feriepasning for 0.-3. klasse på 22 lukkedage om året. Skolerne deles om at passe børnene på SFO’er fire forskellige steder i kommunen. Ressourcetrækket for ordningen er omfattende, og antallet af børn i pasning er flere steder meget lavt. DSFU drøfter om ordningen med fælles feriepasning bør revideres eventuelt i sammenhæng med en ny mål- og indholdsbeskrivelse for SFO og klub.
Indstilling: Koncerndirektør Peter Sinding Poulsen indstiller til Dagtilbuds-, Skole- og Familieudvalget, at ordningen omkring fælles feriepasning drøftes at arbejdet med en ny mål- og indholdsbeskrivelse for SFO og klub igangsættes
Beslutning: Arbejdet med en ny mål- og indholdsbeskrivelse for SFO og klub igangsættes. Der er ikke umiddelbart et ønske om et ændret serviceniveau, men der må gerne arbejdes med tiltag som sikrer højere fremmøde-andel – gerne med inddragelse af skolebestyrelserne. Fraværende: Signe Haahr Lindegaard (Ø)

Punkt 8: Drøftelse og beslutning om etablering af åbne ruter for rutekørsel for distriktsskoleelever
Sagsnummer: 23/12930
Resumé: Det er på nuværende tidspunkt kun muligt for folkeskoleelever at benytte rutekørslen for distriktsskoleelever. I følgende sag skal Dagtilbuds-, Skole- og Familieudvalget tage stilling til, om rutekørslen skal etableres som åbne ruter og give adgang til andre borgergrupper.
Indstilling: Koncerndirektør Peter Sinding Poulsen indstiller til Dagtilbuds-, Skole- og Familieudvalget, at sagen drøftes at der på baggrund af udvalgets drøftelse træffes beslutning om, hvilken model der fremadrettet skal gælde for rutekørsel for distriktsskoleelever
Beslutning: Udvalget tilsluttede sig model 2. Fraværende: Signe Haahr Lindegaard (Ø)

Punkt 9: Orientering om evaluering af ny samarbejdsstruktur
Sagsnummer: 23/13607
Resumé: Dagtilbuds-, Skole- og Familieudvalget godkendte 11. september 2023 en ny samarbejdsstruktur. Formålet med den nye samarbejdsstruktur er at skabe et tæt og forpligtende samarbejde, hvor væsentlige skolepolitiske emner drøftes. 3. juni 2024 evalueredes den nye samarbejdsstruktur på ordinært møde i Lille Dialogforum Skole. Dagtilbuds-, Skole- og Familieudvalget orienteres om evalueringen af den nye samarbejdsstruktur.
Indstilling: Koncerndirektør Peter Sinding Poulsen indstiller til Dagtilbuds–, Skole- og Familieudvalget, at orienteringen om evaluering af den nye samarbejdsstruktur tages til efterretning
Beslutning: Drøftet. Fraværende: Signe Haahr Lindegaard (Ø)

Punkt 10: Orientering om status på Lettilgængelige Behandlingstilbud
Sagsnummer: 23/31001
Resumé: Lettilgængelige behandlingstilbud til børn og unge i psykisk mistrivsel, med baggrund i den politiske aftale om 10- årsplanen for psykiatrien og mental sundhed, er i Silkeborg Kommune tværfagligt funderet og fagligt forankret i PPL. Projektet er i initial implementering og har frem til nu haft fokus på udvikling af den lokale organisering, ansættelser af en faglig koordinator m.fl., afdækning af behov samt valg af de første evidensbaserede behandlingsprogrammer.
Indstilling: Koncerndirektør Peter Sinding Poulsen indstiller til Dagtilbuds-, Skole- og Familieudvalget at orienteringen tages til efterretning
Beslutning: Taget til efterretning. Fraværende: Signe Haahr Lindegaard (Ø)

Punkt 11: Orientering om forældretilfredshedsundersøgelse i dagtilbud 2024
Sagsnummer: 24/15648
Resumé: Rambøll har gennemført en forældretilfredshedsundersøgelse blandt forældre med børn i dagtilbud i Silkeborg Kommune over en 15-dages periode i august. Undersøgelsen viser, at 89 % af forældrene samlet set er tilfredse med deres børns dagtilbud. Der er størst tilfredshed inden for emnerne ”Den pædagogiske indsats” og ”Frokostmåltid”, mens der er mindst tilfredshed med det kommunespecifikke emne ”Fleksibilitet og valgmuligheder”.
Indstilling: Børne- og Familiechefen indstiller til Dagtilbuds-, Skole- og Familieudvalget, at orienteringen om forældretilfredshedsundersøgelsen 2024 i dagtilbud tages til efterretning.
Beslutning: Taget til efterretning. Fraværende: Signe Haahr Lindegaard (Ø)

Punkt 12: Godkendelse af beredskabsplan og konkrete handleveje ved overgreb mod børn og unge
Sagsnummer: 24/12930
Resumé: Ifølge Barnets lov er alle kommuner forpligtet til at udarbejde et skriftligt beredskab til forebyggelse, opsporing og behandling af sager med overgreb mod børn (0-17 år). Beredskabet skal være udarbejdet skriftligt, vedtages af kommunalbestyrelsen, offentliggøres og revideres løbende ved behov dog minimum hvert 4. år. Der er derfor udarbejdet vedhæftede opdaterede beredskabsplan med henblik på politisk godkendelse i byrådet.
Indstilling: Børne- og Familiechefen indstiller til byrådet, ? at beredskabsplanen og konkrete handleveje ved overgreb mod børn og unge godkendes.
Beslutning: Godkendt. Fraværende: Signe Haahr Lindegaard (Ø)

Punkt 13: Orientering om samarbejder med civilsamfundet i Familie og Børnehandicap og Sundhedsplejen
Sagsnummer: 24/25987
Resumé: Civilsamfundsudvalget har på udvalgsmøde i august orienteret om, at de ønsker, at fagudvalgene giver eksempler på aktuelle samarbejder med civilsamfundet på udvalgets områder. Dagtilbuds-, Skole- og Familieudvalget orienteres i denne sag om aktuelle samarbejder mellem henholdsvis familieområdet/sundhedsplejen og civilsamfundet.
Indstilling: Børne- og Familiechefen indstiller til Dagtilbuds-, Skole- og Familieudvalget, at orienteringen om nuværende samarbejde med civilsamfundet tages til efterretning, og at Civilsamfundsudvalget orienteres efterfølgende.
Beslutning: Taget til efterretning. Fraværende: Signe Haahr Lindegaard (Ø)

Punkt 14: Afrapportering af socialtilsynets tilsyn, Solbo
Sagsnummer: 24/25515
Resumé: Socialtilsyn Nord har udarbejdet en tilsynsrapport for Børnecentret Solbo. Socialtilsynet vurderer, at tilbuddet fortsat kan godkendes som tilbud jævnfør lov om Socialtilsyn § 5, stk. 1. Socialtilsynet vurderede imidlertid også i tilsynsprocessen, at tilbuddet ikke havde den fornødne kvalitet i forhold til flere opmærksomhedspunkter, hvorfor Tilsynet varslede fire påbud. Solbo indsendte som led i tilsynsprocessen høringssvar, deltog i dialogmøde med Tilsynet og indsendte supplerende høringssvar med handleplan. Efter høringsperioden vurderer Tilsynet, at påbuddene er opfyldt i høringsperioden og udsteder derfor ikke de varslede påbud.
Indstilling: Børne- og Familiechefen indstiller til Dagtilbuds-, Skole- og Familieudvalget, at orienteringen tages til efterretning
Beslutning: Taget til efterretning. Fraværende: Signe Haahr Lindegaard (Ø)

Punkt 15: Godkendelse af beslutning om ikke at iværksætte en handleplan på baggrund af Danmarkskortet 2023
Sagsnummer: 24/9342
Resumé: Ankestyrelsen offentliggør hvert år en kommuneopdelt statistik over det forudgående års omgørelsesprocenter i klagesager efter serviceloven. I Silkeborg Kommune er omgørelsesprocenten på både voksenhandicap-, social- og børnehandicapområdet lavere end landsgennemsnittet. Det er et lovkrav, at byrådet beslutter, om der skal iværksættes en handleplan med henblik på styrkelsen af den juridiske kvalitet i sagsbehandlingen på baggrund af Danmarkskortet.
Indstilling: Socialchefen, Børne- og Familiechefen og Sundhed- og Omsorgschefen indstiller til byrådet, at orienteringen tages til efterretning. at beslutning om ikke at iværksætte en handleplan på baggrund af Danmarkskortet 2023 godkendes.
Beslutning: Der iværksættes ikke handleplan. Fraværende: Signe Haahr Lindegaard (Ø) Beslutning Ældreudvalget den 07-10-2024 Indstillingen godkendt. Ej til stede Signe Haahr Lindegaard (Ø)

Punkt 16: Til orientering - DSFU møde 8.10.24
Sagsnummer: 23/24455
Beslutning: Fraværende: Signe Haahr Lindegaard (Ø)

Punkt 17: Underskriftsside - DSFU møde 8.10.24
Sagsnummer: 23/24455
Beslutning: .